##

## **Daugavpils pilsētas pašvaldība pievienojās Eiropas Pilsētu mēru pakta iniciatīvai**

Daugavpils pilsētas pašvaldība apņemas realizēt enerģijas politiku, kuras mērķi ir saistīti ar enerģijas patēriņa samazināšanos. Pašvaldība nodrošina Daugavpils pilsētas ilgtspējīgas enerģijas rīcības plāna 2016.-2020. gadam un sertificētas energopārvaldības sistēmas ieviešanu Daugavpils pilsētas pašvaldībā, atbilstoši standarta LVS EN ISO 50001:2012 prasībām.

### Daugavpils pilsētas pašvaldība apņemas:

* savā administratīvajā teritorijā līdz 2030. gadam samazināt CO2 (un, iespējams, arī citu siltumnīcefekta gāzu) emisijas par vismaz 40 %, galvenokārt uzlabojot energoefektivitāti un plašāk izmantojot atjaunojamos energoavotus;
* palielināt pilsētas noturību, pielāgojoties klimata pārmaiņu ietekmei;
* **iesniegt izstrādāto Daugavpils pilsētas** **Ilgtspējīgas enerģijas rīcības plānu** **2016.-2020.gadam;**
* **reizi divos gados sagatavot progresa ziņojumu** par rīcības plāna ieviešanas gaitu;
* piedalīties gadskārtējā Eiropas Savienības pilsētu mēru konferencē „Ilgtspējīga enerģētika Eiropai”;
* ne retāk kā reizi divos gados **organizēt Daugavpils pilsētas enerģētikas dienas**;
* dalīties zināšanās un pieredzē ar citu pašvaldību enerģētiku saistītajām struktūrām.

Pilsētu mēru pakta parakstītājiem ir daudz iemeslu pievienoties šai kustībai, tostarp:

* augsta starptautiska atzinība un redzamība pašvaldības klimata un enerģētikas pasākumiem;
* iespēja piedalīties ES klimata un enerģētikas politikas veidošanā;
* saistību īstenošanas nodrošināšana ar progresa pārskatīšanu un uzraudzību;
* labākas finansiālās iespējas vietējiem klimata un enerģētikas projektiem;
* Inovatīvi veidi, kā veidot tīklus, apmainīties ar pieredzi un uzlabot spējas, veicot regulārus pasākumus, mērķsadarbību, tīmekļa seminārus un tiešsaistes diskusijas;
* praktisks atbalsts (palīdzības dienests), vadlīniju materiāli un rīki;
* ātra piekļuve izcilākajiem piemēriem un iedvesmojošiem pētījumu piemēriem;
* vieglāka pašnovērtēšana un savstarpēja apmaiņa, pateicoties kopējam uzraudzības un ziņošanas šablonam;
* elastīga pamatstruktūra pasākumiem, kas pielāgojama vietējām vajadzībām;
* labāka sadarbība un atbalsts no valsts un reģionālām valsts iestādēm.

Papildus informācija: <http://www.pilsetumerupakts.eu/index_lv.html>